ประกาศคณะกรรมการกํากับตลาดทุนที่ ทจ. 44/2564เรื่อง หลักเกณฑ์ เงื่อนไข และวิธีการรายงานการเปิดเผยข้อมูลของ กองทุนรวมและทรัสต์ที่มีการลงทุนในอสังหาริมทรัพย์ หรือโครงสร้างพื้นฐาน(ฉบับที่ 10)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้เพิ่มความต่อไปนี้เป็น (2/1) ของข้อ 6 แห่งประกาศคณะกรรมการกํากับตลาดทุน ที่ ทจ. 20/2561 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลของกองทุนรวมและทรัสต์ที่มีการลงทุนในอสังหาริมทรัพย์หรือโครงสร้างพื้นฐาน ลงวันที่ 19 กุมภาพันธ์ พ.ศ. 2561"(2/1) การจัดทําและเปิดเผยข้อมูลของทรัสต์เพื่อการลงทุนในอสังหาริมทรัพย์เพื่อผู้ลงทุนในวงจํากัดตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ให้เป็นไปตามภาค 3/1"ข้อ 2 ให้เพิ่มความต่อไปนี้เป็นภาค 3/1 การจัดทําและเปิดเผยข้อมูลของทรัสต์เพื่อการลงทุนในอสังหาริมทรัพย์เพื่อผู้ลงทุนในวงจํากัด ข้อ 28/2 ข้อ 28/3 และข้อ 28/4 แห่งประกาศคณะกรรมการกํากับตลาดทุน ที่ ทจ. 20/2561 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลของกองทุนรวมและทรัสต์ที่มีการลงทุนในอสังหาริมทรัพย์หรือโครงสร้างพื้นฐาน ลงวันที่ 19 กุมภาพันธ์ พ.ศ. 2561"ภาค 3/1การจัดทําและเปิดเผยข้อมูลของทรัสต์เพื่อการลงทุนในอสังหาริมทรัพย์เพื่อผู้ลงทุนในวงจํากัด \_\_\_\_\_\_\_\_\_\_\_\_\_\_\_\_\_\_\_\_\_ข้อ 28/2 ในภาคนี้ "กองทรัสต์" หมายความว่า ทรัสต์เพื่อการลงทุนในอสังหาริมทรัพย์เพื่อผู้ลงทุนในวงจํากัดข้อ 28/3 ให้กองทรัสต์โดยผู้จัดการกองทรัสต์ที่ได้รับมอบหมายหน้าที่จากทรัสตี จัดทําและเปิดเผยข้อมูลของกองทรัสต์ตามหลักเกณฑ์ที่กําหนดในภาคนี้ และมิให้นําความในภาค 1 ภาค 2 และภาค 3 มาใช้บังคับกับกองทรัสต์ เว้นแต่กําหนดไว้เป็นอย่างอื่นข้อ 28/4 ให้กองทรัสต์จัดทําและจัดส่งรายงานดังต่อไปนี้ให้สํานักงาน และเปิดเผยเพื่อให้ผู้ลงทุนทราบในช่องทางที่เหมาะสมด้วยวิธีการใด ๆ เช่น การประกาศทางหนังสือพิมพ์ หรือการประกาศทางเว็บไซต์ เป็นต้น ทั้งนี้ ตามแนวทางที่กําหนดไว้บนเว็บไซต์ของสํานักงาน(1) รายงานประจําปีของกองทรัสต์ (2) งบการเงินประจําปีของกองทรัสต์ โดยให้จัดทําตามหลักเกณฑ์เรื่องการจัดทํางบการเงินประจํารอบปีบัญชีของกองทรัสต์ในภาค 2 ของหมวด 1 โดยอนุโลมงบการเงินประจําปีของกองทรัสต์ตามวรรคหนึ่ง (2) ต้องผ่านการตรวจสอบและแสดงความเห็นจากผู้สอบบัญชีที่มีคุณสมบัติอย่างใดอย่างหนึ่งดังนี้(1) ผู้สอบบัญชีที่อยู่ในบัญชีรายชื่อที่สํานักงานให้ความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน(2) ผู้สอบบัญชีรับอนุญาตที่สังกัดสํานักงานสอบบัญชีที่มีผู้สอบบัญชีตาม (ก) สังกัดอยู่ ซึ่งสํานักงานสอบบัญชีดังกล่าวมีลักษณะตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน และ การปฏิบัติงานสอบบัญชีของผู้สอบบัญชีรับอนุญาตดังกล่าวอยู่ภายใต้ระบบการควบคุมคุณภาพ ของสํานักงานสอบบัญชีนั้น"ข้อ 3 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2564 เป็นต้นไป ประกาศ ณ วันที่ 24 พฤษภาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน